pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เตือนประชาชนระวังอันตรายจากพายุฤดูร้อน แนะระวังอันตรายจากฟ้าผ่า
วันอาทิตย์ที่ 22 เมษายน 2561
สธ.เตือนประชาชนระวังอันตรายจากพายุฤดูร้อน แนะระวังอันตรายจากฟ้าผ่า
กระทรวงสาธารณสุข เตือนประชาชนระวังอันตรายจากพายุฤดูร้อน ขอให้ประชาชนดูแลสุขภาพเนื่องจากสภาพอากาศที่ร้อนจัด หลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง รวมถึงระวังอันตรายจากฟ้าผ่า
กระทรวงสาธารณสุข เตือนประชาชนระวังอันตรายจากพายุฤดูร้อน ขอให้ประชาชนดูแลสุขภาพเนื่องจากสภาพอากาศที่ร้อนจัด หลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง รวมถึงระวังอันตรายจากฟ้าผ่า
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ตามประกาศของกรมอุตุนิยมวิทยา ในช่วงวันที่ 24 - 27 เมษายน 2561 ประเทศไทยตอนบนจะมีพายุฤดูร้อนเกิดขึ้น โดยมีลักษณะของพายุฝนฟ้าคะนอง ลมกระโชกแรง และฟ้าผ่า และมีลูกเห็บตกบางพื้นที่ โดยจะมีผลกระทบทางภาคตะวันออกเฉียงเหนือ ขอให้ประชาชนในบริเวณดังกล่าวระวังอันตรายจากพายุฤดูร้อนที่จะเกิดขึ้น โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง รวมถึงระวังอันตรายจากฟ้าผ่า สําหรับเกษตรกรที่อยู่ในท้องนาและในบริเวณที่โล่งแจ้ง ควรหาที่หลบที่ปลอดภัยทันที โดยเป็นสิ่งปลูกสร้างที่แข็งแรงหากได้รับบาดเจ็บหรือเจ็บป่วยฉุกเฉิน โทรขอความช่วยเหลือได้ที่หมายเลข 1669
ในส่วนของสถานบริการสาธารณสุข ได้กําชับให้ติดตามสถานการณ์จากกรมอุตุนิยมวิทยาอย่างใกล้ชิด และเตรียมแผนรับมือไม่ให้กระทบบริการประชาชน โดยสํารวจความแข็งแรงของอาคารหลังคาป้ายประกาศ ไฟส่องสว่าง ตัดแต่งต้นไม้ รื้อถอนป้าย สิ่งก่อสร้างที่เป็นอันตราย พร้อมซ่อมแซมให้มีความปลอดภัยตรวจสอบระบบระบายน้ําทําความสะอาดรางน้ําฝน ท่อระบายน้ําไม่ให้อุดตัน ขนย้ายเวชภัณฑ์เครื่องมือแพทย์ไว้ในที่สูง เตรียมระบบสํารองไฟสํารองยาเวชภัณฑ์ น้ํามัน ออกซิเจน และทรัพยากรต่าง ๆ ที่จําเป็นต่อการจัดบริการประชาชนให้เพียงพอ และเตรียมแผนการจัดบริการนอกสถานที่และแผนการเคลื่อนย้ายผู้ป่วย กรณีไม่สามารถให้บริการตามแผนทางวางไว้หากต้องการความช่วยเหลือเร่งด่วนสามารถติดต่อกองสาธารณสุขฉุกเฉินได้ตลอด 24 ชั่วโมง
รัฐบาลไทย-ข่าวทำเนียบรัฐบาล-สรุปหลักการเบื้องต้นกำหนดราคาอ้อยขั้นต้น พร้อมบังคับใช้ก่อนการเปิดหีบอ้อยในฤดูการผลิตปี 2560/2561
วันศุกร์ที่ 6 ตุลาคม 2560
สรุปหลักการเบื้องต้นกําหนดราคาอ้อยขั้นต้น พร้อมบังคับใช้ก่อนการเปิดหีบอ้อยในฤดูการผลิตปี 2560/2561
สอน.สรุปหลักการเบื้องต้นกําหนดราคาอ้อยขั้นต้น พร้อมบังคับใช้ก่อนการเปิดหีบอ้อยในฤดูการผลิตปี 2560/2561
นางวรวรรณ ชิตอรุณ รองเลขาธิการคณะกรรมการอ้อยและน้ําตาลทราย รักษาราชการแทนเลขาธิการคณะกรรมการอ้อยและน้ําตาลทราย กล่าวถึงกรณีที่เกษตรกรชาวไร่อ้อยและผู้ประกอบการโรงงานน้ําตาล มีความกังวลในหลักการปฏิบัติและการกําหนดราคาอ้อยขั้นต้นว่าอาจจะไม่ทันก่อนการเปิดหีบอ้อย ฤดูกาลผลิต ปี 2560/61 ซึ่งจะส่งผลกระทบต่ออุตสาหกรรมอ้อยและน้ําตาลทรายทั้งระบบนั้น
นางวรวรรณ ชิตอรุณ เปิดเผยว่า สํานักงานคณะกรรมการอ้อยและน้ําตาลทราย ได้มีการประชุมหารือระหว่างฝ่ายชาวไร่อ้อย โรงงานน้ําตาล และส่วนราชการที่เกี่ยวข้อง มาอย่างต่อเนื่องหลายครั้ง และเมื่อวันที่ 4 ตุลาคม 2560 ได้มีการหารือกับผู้แทนชาวไร่อ้อยและผู้แทนโรงงานน้ําตาล จนสามารถหาข้อยุติในหลักการเบื้องต้นได้แล้ว โดยมีแนวทางบริหารราคาน้ําตาลทรายตามกลไกของตลาด และการยกเลิกโควตาน้ําตาลทรายเพื่อให้สอดคล้องต่อหลักเกณฑ์ขององค์การการค้าโลก (WTO) และจะดําเนินการหารือเพื่อจัดทํารายละเอียดในการดําเนินการ ภายในสัปดาห์หน้า ซึ่งตามขั้นตอนจะต้องมีการแก้ไขปรับปรุงระเบียบ และประกาศที่เกี่ยวข้อง คาดว่าจะแล้วเสร็จภายใน เดือนตุลาคม หรือไม่เกินต้นเดือนพฤศจิกายน 2560 เพื่อให้มีผลบังคับใช้ และพร้อมนําไปดําเนินการก่อนการเปิดหีบอ้อยในฤดูการผลิตปี 2560/2561 ต่อไป รวมทั้งการกําหนดราคาอ้อยขั้นต้นในฤดูการผลิต ปี 2560/61 ก่อนการเปิดหีบอ้อยได้อย่างแน่นอน
ทั้งนี้ สํานักงานได้สอบถามไปยัง 3 สมาคมโรงงานน้ําตาลทราย และได้รับคําชี้แจงว่าข้อมูลที่ปรากฏตามข่าวดังกล่าว เป็นข้อมูลช่วงเดือนกันยายนที่ผ่านมา สํานักงานคณะกรรมการอ้อยและน้ําตาลทราย กระทรวงอุตสาหกรรม
รัฐบาลไทย-ข่าวทำเนียบรัฐบาล-​กรมเจรจาฯ เผย “ซุปสำเร็จรูป” สินค้าดาวรุ่งช่วงโควิด-19 ชี้ตลาดที่ไทยมีเอฟทีเอโตแรง [กระทรวงพาณิชย์]
วันศุกร์ที่ 19 มิถุนายน 2563
​กรมเจรจาฯ เผย “ซุปสําเร็จรูป” สินค้าดาวรุ่งช่วงโควิด-19 ชี้ตลาดที่ไทยมีเอฟทีเอโตแรง [กระทรวงพาณิชย์]
​กรมเจรจาฯ เผย “ซุปสําเร็จรูป” สินค้าดาวรุ่งช่วงโควิด-19 ชี้ตลาดที่ไทยมีเอฟทีเอโตแรง
กรมเจรจาการค้าระหว่างประเทศเผย “ซุปสําเร็จรูปและกึ่งสําเร็จรูป” เป็นสินค้าดาวรุ่งตัวใหม่ของไทย หลังเกิดสถานการณ์โควิด-19 ยอดส่งออก 4 เดือนปี 63 มูลค่า 26.5 ล้านเหรียญสหรัฐ เพิ่ม 26% ระบุตลาดที่ไทยมีเอฟทีเอด้วยขยายตัวได้ดี อาเซียนมาแรงเป็นอันดับ 1 ตามด้วยออสเตรเลีย ญี่ปุ่น ฮ่องกง
นางอรมน ทรัพย์ทวีธรรม อธิบดีกรมเจรจาการค้าระหว่างประเทศ เปิดเผยว่า จากสถานการณ์การแพร่ระบาดของโควิด-19 ในช่วงที่ผ่านมา ส่งผลให้ซุปสําเร็จรูปและกึ่งสําเร็จรูป เช่น ซุปข้น ซุปเห็ด ซุปข้าวโพด ซุปไก่ ซุปปลา ซุปสําหรับเด็ก และซุปที่ต้องผสมน้ําร้อนก่อนรับประทาน กลายเป็นผลิตภัณฑ์แจ้งเกิดของไทย เพราะมีจุดเด่นของรสชาติอาหารไทยที่เป็นที่นิยมในต่างประเทศ และคนต้องการซื้อไปบริโภค เพื่อรองรับการเว้นระยะห่าง และรองรับการอยู่บ้านมากกว่าการออกไปรับประทานอาหารนอกบ้านของบางประเทศ ส่งผลให้การส่งออกของไทยขยายตัวเพิ่มขึ้นอย่างต่อเนื่อง โดยปัจจุบันไทยเป็นผู้ส่งออกอันดับที่ 7 ของโลก รองจากสหภาพยุโรป สหรัฐฯ แคนาดา เซเนกัล ญี่ปุ่น และจีน
สําหรับในปี 2562 ไทยส่งออกซุปสําเร็จรูปและกึ่งสําเร็จรูปไปตลาดโลกมูลค่า 64 ล้านเหรียญสหรัฐ โดยเป็นการส่งออกไปตลาดคู่ค้าเอฟทีเอมูลค่า 52 ล้านเหรียญสหรัฐ มีสัดส่วนถึง 81.5% ของการส่งออกสินค้าซุปสําเร็จรูปและกึ่งสําเร็จรูปทั้งหมดของไทย และในช่วง 4 เดือนของปี 2563 (ม.ค.-เม.ย.) ไทยส่งออกซุปสําเร็จรูปและกึ่งสําเร็จรูปไปตลาดโลกมูลค่า 26.5 ล้านเหรียญสหรัฐ เพิ่ม 26% โดยอาเซียนเป็นตลาดส่งออกอันดับหนึ่ง มีมูลค่าส่งออก 9.4 ล้านเหรียญสหรัฐ เพิ่ม 30% มีเมียนมา กัมพูชา และฟิลิปปินส์ เป็นตลาดส่งออกหลัก ส่วนตลาดส่งออกสําคัญรองลงมา คือ ออสเตรเลีย มูลค่า 5.8 ล้านเหรียญสหรัฐ เพิ่ม 15% ญี่ปุ่น มูลค่า 3.6 ล้านเหรียญสหรัฐ เพิ่ม 17% และฮ่องกง มูลค่า 2.2 ล้านเหรียญสหรัฐ เพิ่ม 43%
“ซุปสําเร็จรูปและกึ่งสําเร็จรูป เป็นสินค้าที่มีโอกาสขยายตลาดส่งออก โดยเฉพาะในประเทศคู่ค้าที่ไทยมีเอฟทีเอด้วย ซึ่งปัจจุบันไทยมีคู่เอฟทีเอ 17 ประเทศ ได้แก่ อาเซียน จีน ญี่ปุ่น อินเดีย ออสเตรเลีย นิวซีแลนด์ ชิลี เปรู และฮ่องกง ที่ไม่เก็บภาษีนําเข้าจากไทยแล้ว เหลือเพียงเกาหลีใต้ที่ยกเว้นเก็บภาษีนําเข้าอยู่ แต่ยังคงเก็บภาษีนําเข้าอาหารปรุงแต่งประเภทอื่นที่เป็นเนื้อเดียวกันที่ 24%”
อย่างไรก็ตาม แม้ว่าตลาดสินค้าซุปสําเร็จรูปและกึ่งสําเร็จรูปในประเทศจะมีขนาดไม่ใหญ่นัก แต่มูลค่าตลาดในต่างประเทศมีขนาดใหญ่กว่า 3 พันล้านเหรียญสหรัฐ จึงเป็นโอกาสที่ผู้ประกอบการไทยจะขยายตลาดส่งออก ซึ่งในระยะยาวสินค้าซุปยังคงเป็นที่ต้องการของตลาด เนื่องจากตอบโจทย์ผู้บริโภคที่นิยมสินค้าพร้อมทาน และสอดรับกับวิถีชีวิตที่เร่งรีบ และในปัจจุบันผู้ประกอบการไทยมีศักยภาพในการพัฒนานวัตกรรมด้านการผลิตอาหารสําเร็จรูปให้มีคุณลักษณะเหมือนอาหารปรุงสด ทั้งรสชาติ เนื้อสัมผัส วัตถุดิบ และคุณค่าทางโภชนาการ จึงทําให้สินค้าไทยมีโอกาสเพิ่มมากขึ้น
รัฐบาลไทย-ข่าวทำเนียบรัฐบาล-รมว.ดิจิทัลฯ นำคณะผู้แทนไทยร่วมประชุม “รัฐมนตรีอาเซียนด้านความมั่นคงปลอดภัยทางสารสนเทศ ครั้งที่ 2” ที่สิงคโปร์
วันพฤหัสบดีที่ 21 กันยายน 2560
รมว.ดิจิทัลฯ นําคณะผู้แทนไทยร่วมประชุม “รัฐมนตรีอาเซียนด้านความมั่นคงปลอดภัยทางสารสนเทศ ครั้งที่ 2” ที่สิงคโปร์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะผู้แทนประเทศไทยเข้าร่วมการประชุม “รัฐมนตรีอาเซียนด้านความมั่นคงปลอดภัยทางสารสนเทศ ครั้งที่ 2 (The 2nd ASEAN Ministerial Conference on Cybersecurity)” ณ สาธารณรัฐสิงคโปร์ โดยมี ดร.ยาคอบ อิบราฮิม รัฐมนตรีว่าการกระทรวงสื่อสารและสารสนเทศของสาธารณรัฐสิงคโปร์ เป็นประธานการประชุมฯ ซึ่งมีวัตถุประสงค์เพื่อหารือเรื่องการลดความเหลื่อมล้ําด้านนโยบาย การพัฒนาศักยภาพด้านความมั่นคงปลอดภัยทางไซเบอร์ในอาเซียน และความท้าทายในการสร้างความมั่นคงและความพร้อมรับมือบนโลกของไซเบอร์ โดยเป็นการประชุมระดับรัฐมนตรีที่มีหน้าที่ดูแลความมั่นคงปลอดภัยทางสารสนเทศจากกลุ่มประเทศอาเซียน 10 ประเทศ พร้อมด้วยตัวแทนจากประเทศออสเตรเลีย จีน ญี่ปุ่น นิวซีแลนด์ และสหรัฐอเมริกา เข้าร่วมด้วย นอกจากนั้น ดร. พิเชฐฯ ยังได้มีโอกาสหารือทวิภาคีร่วมกับ นายร็อบ จอยซ (Mr.Rob Joyce) ผู้เชี่ยวชาญพิเศษของประธานาธิบดีสหรัฐอเมริกา ด้านความมั่นคงปลอดภัยทางไซเบอร์ ประจําทําเนียบขาว สหรัฐอเมริกา เกี่ยวกับการตระหนักถึงความมั่นคงปลอดภัยทางไซเบอร์ที่เอื้อต่อสภาพแวดล้อมในการดําเนินธุรกิจ เพื่อสร้างความเชื่อมั่นต่อนักลงทุน โดยเฉพาะการปกป้องโครงสร้างพื้นฐานที่มีความสําคัญต่อภาครัฐและภาคเอกชน เมื่อวันที่ 18 กันยายน 2560 ณ สาธารณรัฐสิงคโปร์
*************************
รัฐบาลไทย-ข่าวทำเนียบรัฐบาล-“กอช. เชิญชวนสมาชิกที่อาศัยอยู่ในโครงการการเคหะแห่งชาติ สมัครสมาชิก กอช. รับสิทธิประโยชน์เพิ่ม 4 ต่อ”
วันจันทร์ที่ 4 พฤศจิกายน 2562
“กอช. เชิญชวนสมาชิกที่อาศัยอยู่ในโครงการการเคหะแห่งชาติ สมัครสมาชิก กอช. รับสิทธิประโยชน์เพิ่ม 4 ต่อ”
กอช. เชิญชวนสมาชิกที่อาศัยอยู่ในโครงการการเคหะแห่งชาติ ที่ยังไม่ได้รับสวัสดิการบํานาญจากรัฐบาลในการออมเงินกับ กอช. ไว้ใช้หลังอายุ 60 ปี โดยสามารถสมัครสมาชิกออมเงินสะสมเพียง 50 บาท สูงสุด 13,200 บาทต่อปี พร้อมรับสิทธิประโยชน์เพิ่ม 4 ต่อ ในการเป็นสมาชิก
กองทุนการออมแห่งชาติ หรือ กอช. เชิญชวนสมาชิกที่อาศัยอยู่ในโครงการการเคหะแห่งชาติ ที่ยังไม่ได้รับสวัสดิการบํานาญจากรัฐบาลในการออมเงินกับ กอช. ไว้ใช้หลังอายุ 60 ปี โดยสามารถสมัครสมาชิกออมเงินสะสมเพียง 50 บาท สูงสุด 13,200 บาทต่อปี พร้อมรับสิทธิประโยชน์เพิ่ม 4 ต่อ ในการเป็นสมาชิก กอช. ทั้งนี้สมาชิกที่ออมเงินสม่ําเสมอ หรือ ออมเงินเต็มจํานวน จะมีสิทธิ์ในการเป็นผู้โชคดีรับของสมนาคุณรางวัลใหญ่ ทองคํา และสลากออมสิน ในเดือนธันวาคม 2562
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนสมาชิกที่อาศัยอยู่ในโครงการการเคหะแห่งชาติ ที่ยังไม่ได้รับสวัสดิการบํานาญจากรัฐบาลในการออมเงินกับ กอช. ไว้ใช้หลังอายุ 60 ปี โดยสามารถสมัครสมาชิก และรับสิทธิประโยชน์เพิ่มอีก 4 ต่อ ดังนี้
ต่อที่ 1ได้รับเงินสมทบในแต่ละปีตามช่วงอายุของสมาชิก
- ช่วงอายุ 15 - 30ปี รัฐสมทบให้ 50% ของเงินออมแต่ละครั้ง โดยรวมกันทั้งปีไม่เกิน 600 บาทคิดเป็นดอกเบี้ยเงินฝากธนาคาร 4.54%*
- ช่วงอายุมากกว่า 30 – 50 ปี รัฐสมทบให้ 80% ของเงินออมแต่ละครั้ง โดยรวมกันทั้งปีไม่เกิน 960 บาทคิดเป็นดอกเบี้ยเงินฝากธนาคาร 7.27%*
- ช่วงอายุมากกว่า 50 – 60 ปี รัฐสมทบให้ 100% ของเงินออมแต่ละครั้ง โดยรวมกันทั้งปีไม่เกิน 1,200 บาทคิดเป็นดอกเบี้ยเงินฝากธนาคาร 9.09%*
*เงินสมทบจากรัฐบาลคิดเป็นดอกเบี้ยเงินฝากประจํา12 เดือน โดยประมาณ
ต่อที่ 2 ผลประโยชน์ของเงินสะสม และเงินสมทบที่นําไปลงทุน
ต่อที่ 3 ลดหย่อนภาษีได้เต็มจํานวนเงินออมสะสม
ต่อที่ 4 สิทธิประโยชน์ส่วนลดสําหรับที่อยู่อาศัยในโครงการของการเคหะแห่งชาติในอัตราร้อยละ 5 ของค่าเช่า/เช่าซื้อตามสัญญารายเดือน
ทั้งนี้ สมาชิกที่สมัคร พร้อมส่งเงินออมสะสมสม่ําเสมอหรือส่งเงินออมสะสมต่อเนื่องเต็มจํานวนเตรียมเป็นผู้โชคดีรับของสมนาคุณรางวัลใหญ่ ทองคํา และสลากออมสิน ในเดือนธันวาคม 2562 โดยสมาชิก กอช. สามารถส่งเงินออมสะสมผ่านแอปพลิเคชัน(Application) “กอช.”ได้ทั้งแอปสโตร์ (App Store) และเพลย์สโตร์ (Play Store) หรือ ทางธนาคารของรัฐบาลทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสินและธนาคารกรุงไทย ที่ว่าการอําเภอ สํานักงานคลังจังหวัด สถาบันการเงินชุมชน และพิเศษ สําหรับสมาชิก กอช. ที่ส่งเงินออมสะสมที่ เทสโก้ โลตัส พร้อมแสดงบัตรคลับการ์ด ตั้งแต่1 พ.ย. 62 – 31 ม.ค 63จะได้รับแต้มคลับการ์ด 300แต้มและส่วนลดเงินสดท้ายใบเสร็จ 10 บาททันทีเพื่อใช้เป็นส่วนลดในการซื้อของในเทสโก้ โลตัส จํานวน100บาทขึ้นไปสอบถามข้อมูลเพิ่มเติมได้ที่สายด่วนเงินออมโทร. 02-049-9000
รัฐบาลไทย-ข่าวทำเนียบรัฐบาล-กำชับป้องกันน้ำท่วม รับมือภัยแล้ง ย้ำศูนย์บริหาร ศก. ไม่ซ้ำซ้อน
วันจันทร์ที่ 17 สิงหาคม 2563
กําชับป้องกันน้ําท่วม รับมือภัยแล้ง ย้ําศูนย์บริหาร ศก. ไม่ซ้ําซ้อน
--
#ไทยคู่ฟ้า น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม กําชับให้ทุกส่วนราชการเร่งปฏิบัติตามแผนบริหารจัดการน้ําตามนโยบายรัฐบาลและ กอนช. ตัวอย่างเช่นที่ผ่านมา กรมเจ้าท่าได้ขุดลอกแม่น้ํายม ในพื้นที่ อ.วังชิ้น จ.แพร่ แก้ปัญหาแม่น้ําตื้นเขิน ทําให้แม่น้ําสามารถรองรับปริมาณน้ําหลากในช่วงฤดูฝนได้มากขึ้น และช่วยบรรเทาปัญหาน้ําท่วมได้ นอกจากนี้ ยังฝากให้เกษตรกรเก็บน้ําไว้ใช้ในพื้นที่ตัวเอง อย่าปล่อยทิ้งน้ําไปโดยเปล่าประโยชน์
สําหรับประเด็นที่บางคนมองว่า การตั้งศูนย์บริหารสถานการณ์เศรษฐกิจจะไปซ้ําซ้อนกับการทํางานของกระทรวงและหน่วยงานด้านเศรษฐกิจ นั้น ยืนยันว่า การทํางานของศูนย์ฯ ดังกล่าว จะช่วยแก้ไขปัญหาด้านเศรษฐกิจได้อย่างตรงจุด รวดเร็ว และมีประสิทธิภาพ ไม่ซ้ําซ้อน เพราะเป็นการระดมความเห็น ความต้องการในระยะจําเป็นเร่งด่วน และลดผลกระทบในระยะกลางและระยะยาว
นอกจากนี้ ที่มาของการจัดตั้งศูนย์ฯ ก็มาจากข้อเสนอของหลายภาคส่วน ทั้งภาครัฐและภาคธุรกิจเอกชน ซึ่งจะช่วยให้การแก้ไขปัญหาเศรษฐกิจมีความคล่องตัว และมีมุมมองที่รอบด้านมากขึ้น โดยจะประชุมนัดแรกในวันที่ 19 ส.ค. นี้
ส่วนการตั้งคณะกรรมการขับเคลื่อนไทยไปด้วยกันนั้น นายกรัฐมนตรีต้องการรับฟังข้อเสนอแนะในระดับจังหวัดโดยตรง โดยให้แต่ละจังหวัดระดมความเห็นของทุกภาคส่วน จัดทําเป็นข้อเสนอระยะเร่งด่วนต่อรัฐบาล ซึ่งจะมีรัฐมนตรีที่กํากับดูแลจังหวัดนั้น ๆ คอยติดตาม ช่วยเหลือ ให้คําแนะนํา เพื่อผลักดันให้การทํางานสัมฤทธิ์ผลโดยเร็ว และยืนยันว่าการทํางานของคณะกรรมการขับเคลื่อนไทยไปด้วยกันไม่ซ้ําซ้อนกับกลไกรัฐที่มีอยู่ แต่เป็นการบูรณาการการทํางานร่วมกันของทุกฝ่าย
รัฐบาลไทย-ข่าวทำเนียบรัฐบาล-ที่ประชุมคณะกรรมการนโยบายและยุทธศาสตร์ การพัฒนาสถานภาพสตรีแห่งชาติ แก้ไขอนุสัญญาว่าด้วยการ ขจัดการเลือกปฏิบัติต่อสตรีในทุกรูปแบบ
วันศุกร์ที่ 21 ธันวาคม 2561
ที่ประชุมคณะกรรมการนโยบายและยุทธศาสตร์ การพัฒนาสถานภาพสตรีแห่งชาติ แก้ไขอนุสัญญาว่าด้วยการ ขจัดการเลือกปฏิบัติต่อสตรีในทุกรูปแบบ
รอง นรม.พล.อ.ฉัตรชัย ฯ เป็นประธานการประชุมคณะกรรมการนโยบายและยุทธศาสตร์การพัฒนาสถานภาพสตรีแห่งชาติ
วันนี้ (21 ธันวาคม 2561) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ฉัตรชัย   สาริกัลยะ รองนายกรัฐมนตรี เป็นประธานการประชุมคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ครั้งที่ 2/2561 สรุปสาระสําคัญดังนี้
ที่ประชุมพิจารณาการแก้ไขข้อบทที่ 20 ของอนุสัญญาว่าด้วยการ ขจัดการเลือกปฏิบัติต่อสตรีในทุกรูปแบบ (Convention on the Elimination of all Forms of Discrimination Against Women – CEDAW) และการปรับปรุงหรือแก้ไขระเบียบสํานักนายกรัฐมนตรี ว่าด้วยการส่งเสริมและประสานงานสตรีแห่งชาติ พ.ศ. 2551 โดยเห็นชอบการแก้ไขข้อบทที่ 20 ของอนุสัญญาว่าด้วยการขจัดการเลือกปฏิบัติต่อสตรีในทุกรูปแบบ (Convention on the Elimination of all Forms of Discrimination Against Women – CEDAW) พร้อมมอบหมายฝ่ายเลขานุการดําเนินการเสนอคณะรัฐมนตรีเพื่อให้ความเห็นชอบ และได้เห็นชอบให้ปรับปรุงหรือแก้ไขระเบียบสํานักนายกรัฐมนตรี ว่าด้วยการส่งเสริมและประสานงานสตรี แห่งชาติ พ.ศ. 2551 เพื่อให้มีความเหมาะสมสอดคล้องกับสถานการณ์ในปัจจุบัน
พร้อมกันนี้ รองนายกรัฐมนตรียังได้แสดงความห่วงใยต่อสถานการณ์ การกระทําความรุนแรงแก่เด็กและสตรี ตามที่ปรากฏตามสื่อในสังคมปัจจุบัน สะท้อนให้เห็นถึงความบกพร่องของสภาพสังคมที่นับวันมีความรุนแรงเพิ่มมากขึ้น จึงให้หน่วยงานที่เกี่ยวข้องเร่งดําเนินการหามาตรการป้องกัน รณรงค์ และร่วมกันแก้ไขปัญหารวมทั้งให้นําประเด็นดังกล่าวมารายงานความคืบหน้าในการประชุมครั้งต่อไปด้วย
...................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เอกอัครราชทูตราชอาณาจักรสวีเดนประจำประเทศไทยเข้าเยี่ยมคารวะรองนายกรัฐมนตรี
วันอังคารที่ 4 ธันวาคม 2561
เอกอัครราชทูตราชอาณาจักรสวีเดนประจําประเทศไทยเข้าเยี่ยมคารวะรองนายกรัฐมนตรี
เอกอัครราชทูตราชอาณาจักรสวีเดนประจําประเทศไทยเข้าเยี่ยมคารวะรองนายกรัฐมนตรี
วันนี้ (4 ธันวาคม 2561) เวลา 14.00 น. นายสตัฟฟาน แฮร์สเตริม (H.E. Mr. Staffan Herrström) เอกอัครราชทูตราชอาณาจักรสวีเดนประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี ณ ห้องสีเหลือง ตึกสันติไมตรี ทําเนียบรัฐบาล สรุปสาระสําคัญดังนี้
รองนายกรัฐมนตรีและเอกอัครราชทูตราชอาณาจักรสวีเดนประจําประเทศไทยต่างแสดงความยินดีที่ไทยและสวีเดนมีความสัมพันธ์ที่ราบรื่นและใกล้ชิดมานาน โดยปี 2561 เป็นปีที่ครบรอบ 150 ปี ของการสถาปนาความสัมพันธ์ระหว่างทั้งสองประเทศ โอกาสนี้ รองนายกรัฐมนตรียังแสดงความยินดีที่ศาสตราจารย์ นายแพทย์ ยอน อาร์. โฮล์มเกรน (Professor Jan R. Holmgren) ชาวสวีเดน ได้รับรางวัลสมเด็จเจ้าฟ้ามหิดล ประจําปี พ.ศ. 2561 สาขาการสาธารณสุข จากการศึกษาค้นคว้าวิจัยร่วมกับศาสตราจารย์ นายแพทย์ จอห์น ดี. คลีเมนส์ (Professor John D. Clemens) ชาวอเมริกัน ในการพัฒนาวัคซีนป้องกันอหิวาตกโรคชนิดรับประทาน ซึ่งเอกอัครราชทูตราชอาณาจักรสวีเดนประจําประเทศไทยรู้สึกยินดีและเป็นเกียรติอย่างยิ่งที่ชาวสวีเดนได้รับรางวัลดังกล่าว
ทั้งสองฝ่ายได้หารือถึงความสัมพันธ์และความร่วมมือระหว่างกัน ซึ่งไทยและสวีเดนพร้อมกระชับความร่วมมือมากขึ้น โดยเฉพาะการไปมาหาสู่ของประชาชน ความร่วมมือด้านการท่องเที่ยว การศึกษา และความร่วมมือด้านสิ่งแวดล้อม นอกจากนี้ รองนายกรัฐมนตรีและเอกอัครราชทูตราชอาณาจักรสวีเดนประจําประเทศไทยยังได้แลกเปลี่ยนความคิดเห็นเกี่ยวกับสถานการณ์ทางการเมืองของไทย การเลือกตั้ง ความเท่าเทียมระหว่างเพศ และสถานการณ์ทางด้านสิทธิมนุษยชน ซึ่งเอกอัครราชทูตราชอาณาจักรสวีเดนประจําประเทศไทยยินดีที่รัฐบาลไทยได้ออกกฎหมายที่ป้องกันการเลือกปฏิบัติโดยไม่เป็นธรรมระหว่างเพศในการจ้างงาน ซึ่งนับเป็นความก้าวหน้าอีกขั้นหนึ่งของรัฐบาลในการส่งเสริมความเท่าเทียม
รัฐบาลไทย-ข่าวทำเนียบรัฐบาล-รมต.สุริยะฯ ร่วมงานฉลองโต๊ะญี่ปุ่น (Japan Desk) ครบ 10 ปี สานความสัมพันธ์ความร่วมมืออุตสาหกรรมไทย-ญี่ปุ่น
วันพุธที่ 28 สิงหาคม 2562
รมต.สุริยะฯ ร่วมงานฉลองโต๊ะญี่ปุ่น (Japan Desk) ครบ 10 ปี สานความสัมพันธ์ความร่วมมืออุตสาหกรรมไทย-ญี่ปุ่น
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเฉลิมฉลองโต๊ะญี่ปุ่น (Japan Desk) ครบ 10 ปี สานความสัมพันธ์ ความร่วมมืออุตสาหกรรมไทย-ญี่ปุ่น
วันนี้ ( 28 สิงหาคม 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมเฉลิมฉลองโต๊ะญี่ปุ่น (Japan Desk) ครบ 10 ปี สานความสัมพันธ์ ความร่วมมืออุตสาหกรรมไทย-ญี่ปุ่น
โดยภายในงานมีเอกอัครราชทูตญี่ปุ่นประจําประเทศไทย ( Mr.Shiro SADOSHIMA Ambassador,Embassy of Japan in Thailand) ประธานกรรมการองค์การส่งเสริมการค้าต่างประเทศของญี่ปุ่นหรือ เจโทร (Mr.Atsushi TAKETANI) และ ประธานและ CEO ขององค์การสนับสนุน SMEs แห่งประเทศญี่ปุ่น (Organization for SME and Regional Innovation of Japan – SMRJ - Mr.Atsushi TOYONAGA ) ร่วมในงานด้วย
สําหรับความร่วมมือกับประเทศญี่ปุ่น กระทรวงอุตสาหกรรม โดยกรมส่งเสริมอุตสาหกรรม (กสอ.) ได้ริเริ่มพัฒนาความร่วมมือด้านอุตสาหกรรมระหว่างไทยกับญี่ปุ่นอย่างเป็นรูปธรรม โดยร่วมกับองค์การส่งเสริมการค้าต่างประเทศของญี่ปุ่น (The Japan External Trade Organization : JETRO) จัดตั้งโต๊ะญี่ปุ่น (Japan Desk) ขึ้น และมีการลงนามบันทึกความเข้าใจ (MOU) เมื่อวันที่ 13 สิงหาคม 2552 จากนั้นก็ได้พัฒนาและขยายความร่วมมือกับหน่วยงานทั้งรัฐบาลกลาง รัฐบาลท้องถิ่น และหน่วยงานเอกชน รวมจํานวน 29 แห่ง รวมลงนาม 32 ฉบับ ซึ่งได้ดําเนินงานมาครบ 10 ปี โดยล่าสุดได้มีการรวบรวมตัวเลขการลงทุนจากจังหวัดที่ได้มีการลงนามความร่วมมือกับกระทรวงอุตสาหกรรม จํานวน 21 จังหวัด จากทั้งหมด 47 จังหวัดทั่วประเทศญี่ปุ่น พบว่ามีจํานวนบริษัทเข้ามาลงทุนในประเทศไทย ทั้งการลงทุนแบบ FDI แบบ Joint Venture และการนําเทคโนโลยีที่ทันสมัยเข้ามาสร้างความเข้มแข็งให้แก่อุตสาหกรรมไทยเพิ่มขึ้น บริษัท เพิ่มขึ้นอีก 500 บริษัท คิดเป็นมูลค่าการลงทุนกว่า 70,000 ล้านบาท
------------------------------------
รัฐบาลไทย-ข่าวทำเนียบรัฐบาล-เร่งแก้ไขปัญหาสินค้าเกษตรกรภายในประเทศและส่งออก
วันเสาร์ที่ 23 พฤษภาคม 2563
เร่งแก้ไขปัญหาสินค้าเกษตรกรภายในประเทศและส่งออก
วันพฤหัสบดีที่ 21 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลโดยกระทรวงเกษตรและสหกรณ์จัดตั้งคณะกรรมการขับเคลื่อนนโยบายเทคโนโลยีเกษตร 4.0 เพื่อผลักดันให้ประเทศไทยก้าวเข้าสู่การเป็นผู้ผลิตและส่งออกอาหารที่สําคัญ 1 ใน 5 ของโลก และเตรียมแผนรองรับภาวะขาดแรงงานภาคเกษตร โดยจะเร่งแก้ไขปัญหาการค้าขายสินค้าเกษตรภายในประเทศและส่งออกในช่วงการแพร่ระบาดของโรคโควิด-19 ก่อนเป็นอันดับแรก เช่น เปิดช่องทางซื้อขายออนไลน์โดยไม่เสียค่าใช้จ่ายให้เกษตรกรขายผลไม้ตามคําสั่งซื้อล่วงหน้า โดยลูกค้าสามารถรับสินค้าได้ที่ห้างสรรพสินค้า รณรงค์ให้สหกรณ์ทั่วประเทศสนับสนุนสินค้าจากเกษตรกร นอกจากนี้ หน่วยงานภาครัฐจะรับซื้อสินค้าเกษตรทั่วไปและสินค้าเกษตรแปรรูปเพื่อนําไปบรรจุในถุงยังชีพแจกจ่ายให้แก่ชุมชนที่เดือดร้อนต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต. นร. ออมสิน เผยรัฐบาลพร้อมสนับสนุนสื่อ “การประชาสัมพันธ์” เพื่อสร้างการรับรู้ให้กับประชาชนได้อย่างทั่วถึง
วันจันทร์ที่ 16 มกราคม 2560
รมต. นร. ออมสิน เผยรัฐบาลพร้อมสนับสนุนสื่อ “การประชาสัมพันธ์” เพื่อสร้างการรับรู้ให้กับประชาชนได้อย่างทั่วถึง
รมต. นร. ออมสิน เผยรัฐบาลพร้อมสนับสนุนสื่อ “การประชาสัมพันธ์” เพื่อสร้างการรับรู้ให้กับประชาชนได้อย่างทั่วถึง
วันนี้ (16 มกราคม 2560) เวลา 09.00 น. ณ กรมประชาสัมพันธ์ เขตพญาไท กรุงเทพฯ นายออมสิน ชีวะพฤกษ์ รัฐมนตรีประจําสํานักนายกรัฐมนตรี ตรวจเยี่ยมกรมประชาสัมพันธ์ พร้อมทั้งรับทราบรายงานผลการดําเนินงานด้านการประชาสัมพันธ์นโยบายรัฐบาลสู่ประชาชน เพื่อมอบนโยบายปฏิรูปช่องทางการสื่อสารจากรัฐบาลสู่ประชาชนผ่านทางกรมประชาสัมพันธ์ได้อย่างมีประสิทธิภาพ โดยมี ปลัดสํานักนายกรัฐมนตรี อธิบดีกรมประชาสัมพันธ์ ผอ. สํานัก กรมประชาสัมพันธ์ และเจ้าหน้าที่ที่เกี่ยวข้อง ให้การต้อนรับ
พลโท สรรเสริญ แก้วกําเนิด รักษาการอธิบดีกรมประชาสัมพันธ์ กล่าวรายงานว่า กรมประชาสัมพันธ์นั้น ได้ผ่านประวัติศาสตร์ต่าง ๆ อันเป็นที่จดจํามาอย่างยาวนาน โดยบางครั้งก็เป็นไปในทิศทางที่ดี บางครั้งก็อาจเป็นสิ่งที่เห็นควรกลับไปแก้ไข ปัจจุบันรัฐบาลกําลังดําเนินการเพื่อปฏิรูปอย่างเต็มกําลัง เร่งสร้างการรับรู้และความเข้าใจอย่างถูกต้องให้กับประชาชนอย่างทั่วถึง สอดคล้องตามนโยบายรัฐบาลว่าด้วย การปฏิรูปประเทศก้าวไปสู่ Thailand 4.0 ด้วยนวัตกรรมใหม่ อย่างยั่งยืน
จากนั้น นายออมสิน ชีวะพฤกษ์ รมต. นร. ได้กล่าวมอบนโยบายในตอนหนึ่งว่า จากรายงานการดําเนินงาน พร้อมข้อเสนอถึงแนวทางการแก้ปัญหาด้านการประชาสัมพันธ์ ซึ่งรัฐบาลพร้อมที่จะส่งเสริมและสนับสนุนในทุก ๆ ด้าน เพื่อพัฒนาช่องทางการสื่อสารด้านการประชาสัมพันธ์นโยบายของรัฐบาลอย่างต่อเนื่อง ซึ่งสมควรที่จะได้รับการปฏิรูปอย่างทันสมัย ให้ประชาชนสามารถเข้าถึงได้โดยง่าย อีกทั้งควรเพิ่มเติมเนื้อหาที่น่าดึงดูดความสนใจเข้าไป โดยอยู่ในรูปแบบที่ให้สาระความรู้ที่เป็นประโยชน์เช่นเดิม อย่างไรก็ตาม การดําเนินงานทั้งหมดนั้น จําเป็นจะต้องใช้งบประมาณและเงินทุนในการดําเนินการ ทังนี้ กรมประชาสัมพันธ์นั้น มีความได้เปรียบในหลายช่องทางที่สามารถสร้างรายรับกลับคืนมาเพื่อเปลี่ยนเป็นเงินทุนที่จะใช้ในการพัฒนา แต่มิอาจกระทําได้เนื่องด้วยข้อกฎหมายที่กําหนด ทั้งนี้ รัฐบาลได้มองเห็นถึงประโยชน์โดยส่วนรวม จึงจะมีการพิจารณาแก้ข้อกฎหมายดังกล่าว ให้สามารถกระทําได้ เพื่อนําเงินทุนเหล่านี้มาพัฒนาต่อยอดการดําเนินการด้านการประชาสัมพันธ์ต่อไป
นอกจากนี้ รัฐบาลพร้อมที่จะสนับสนุนการสร้างการรับรู้ ไปสู่ประชาชนผ่านช่องทางโทรทัศน์ NBT World ในรูปแบบที่เป็นสากล ดําเนินรายการโดยการใช้ภาษาอังกฤษเป็นหลัก เพื่อช่องทางการสื่อสารอย่างทั่วถึง ในระดับสากลระหว่างกลุ่มประเทศประชาคมอาเชียน ทั้งนี้ อาจจะต้องอาศัยความร่วมมือระหว่างประเทศในกลุ่มอาเซียนดําเนินการดังกล่าวด้วย เพื่อช่วยเพิ่มช่องทางการกระจายสื่อรายการโทรทัศน์ในรูปแบบสากลได้อย่างทั่วถึงในภูมิภาคดังกล่าวต่อไป
รัฐมนตรีประจําสํานักนายกรัฐมนตรี ได้กล่าวย้ําในตอนท้ายว่า การพัฒนาระบบการสื่อสารทางสถานีโทรทัศน์นั้น ทางกรมประชาสัมพันธ์เห็นควรวางพื้นฐานที่ทันสมัยเสียก่อน จากระบบเดิมอนาล็อก เปลี่ยนเป็นระบบดิจิตอล เพื่อสามารถรองรับคืนความถี่ที่เป็นสากลได้ ซึ่งได้มอบหมายอธิบดีกรมประชาสัมพันธ์ดําเนินการปรับเปลี่ยนโดยเร็ว เพื่อการพัฒนาอย่างต่อเนื่องที่จะสอดคล้องกับนโยบายการพัฒนาประเทศไปสู่ไทยแลนด์ 4.0 ด้วยเทคโนโลยีและนวัตกรรมใหม่ เพื่อนําประเทศไทยไปสู่ความเจริญก้าวหน้าได้อย่างมั่นคง มั่งคั่ง และยังยืน ต่อไป
--------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเผยไม่เห็นด้วยกฎหมายเพิ่มค่าปรับไม่พกใบขับขี่ ระบุยังไม่อนุมัติกฎหมายดังกล่าว
วันอังคารที่ 28 สิงหาคม 2561
นายกรัฐมนตรีเผยไม่เห็นด้วยกฎหมายเพิ่มค่าปรับไม่พกใบขับขี่ ระบุยังไม่อนุมัติกฎหมายดังกล่าว
นายกรัฐมนตรีเผยไม่เห็นด้วยกฎหมายเพิ่มค่าปรับไม่พกใบขับขี่ ระบุยังไม่อนุมัติกฎหมายดังกล่าว
วันนี้ (28 สิงหาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงการวิพากษ์วิจารณ์เกี่ยวกับข้อเสนอของสํานักงานตํารวจแห่งชาติที่จะเสนอเพิ่มโทษสําหรับผู้ที่ไม่พกใบขับขี่ว่า เรื่องนี้เป็นความคิดของหน่วยงานที่เกี่ยวข้อง ซึ่งรัฐบาลต้องมาศึกษารายละเอียดดูว่าเหมาะสมหรือไม่ อย่างไร แต่ส่วนตัวไม่เห็นด้วยกับเรื่องนี้ ต้องไปหาประเด็นอื่น ๆ มาด้วย อย่ามองกันแค่ว่าเป็นการเพิ่มความรับผิดชอบให้กับคนที่จะต้องพกใบขับขี่หรือไม่ก็ต้องต่อทะเบียนรถ
นายกรัฐมนตรีกล่าวว่า วัตถุประสงค์มีหลายอย่างด้วยกัน แต่ไม่ใช่หลายอย่างที่ในโซเชียลฯ เอามาโพสต์กัน อย่าสร้างความเข้าใจผิด ๆ แบบนี้ให้ประชาชน เพราะไม่เช่นนั้นในวันข้างหน้าการแก้ปัญหาจะไปไม่ได้ ทุกอย่างต้องอาศัยกฎหมาย ความเหมาะสม ควรจะเป็นอย่างไร สําหรับผมยังไม่เห็นด้วยในประเด็นนี้ ก็ต้องหารือกันต่อไป ต้องมองกันในหลาย ๆ มุม อย่าไปขัดแย้งอะไรกัน ดังนั้น ขอให้เข้าใจว่าวันนี้ผมยังไม่อนุมัติอะไรทั้งสิ้น
------------------------------------------------